ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl id id pl id id ms id ms ms ms id id id id ms ms ms ms ms id ms ceb ms id ms ms id et ms ms en ms ms en ms ms id ms ms ms ms ms id ms ms id id ms id ms ms ms id ms id ms ms id id ms ms ms ms id ms ms ms id id hy hy hy ms ms en en en en id id id id ms en id id jv ms id id it es id id en id ms ms ms ms ms ms
Penyakit Paru Paru: Info Lengkap Jenis, Punca & Rawatan
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Penyakit Paru-paru: Fakta Lengkap Mengenai Jenis, Punca & Rawatan
Ditulis oleh Mohammad Nazri Zulkafli Disemak pada 13/04/2021
Disemak secara perubatan oleh Dr. Ahmad Wazir Aiman
Jenis masalah kesihatan paru paru yang lazim berlaku
Fakta penting tentang penyakit paru paru: Punca utama
Turunkan risiko sakit peparu dengan melakukan perubahan gaya hidup
Bagi memahami dengan lebih mendalam berkenaan dengan kepentingan menjaga peparu dalam sistem pernafasan, kita perlu tahu fungsi organ tersebut terlebih dahulu.
Paru-paru (atau peparu) adalah organ penting dalam sistem pernafasan manusia.
Apabila seseorang itu bernafas, sistem pernafasan akan membawa masuk oksigen dan mengeluarkan gas karbon dioksida.
Peparu akan menyerap oksigen masuk dan mengagihkannya ke seluruh sel badan melalui salur darah.
Setiap sel di dalam badan kita memerlukan oksigen untuk berfungsi, maka peparu penting bagi memastikan kelangsungan hidup bagi setiap individu.
Jika terdapat sebarang penyakit yang boleh mempengaruhi peparu, ia boleh menyusutkan tahap kesihatan seseorang.
Justeru, pengetahuan berkenaan dengan peparu boleh menjamin tahap kesihatan yang optimum.
Jenis masalah kesihatan paru paru yang lazim berlaku
Salah satu fakta penting berkaitan dengan kesihatan peparu adalah mengetahui penyakit yang boleh mempengaruhi organ paru-paru.
Berikut merupakan masalah peparu yang lazim dialami oleh populasi umum.
Asma adalah masalah kesihatan peparu yang boleh menyebabkan laluan udara membengkak dan menyempit sehingga mengakibatkan kesukaran bernafas.
Faktor pencetus seperti habuk, pencemaran udara, asap, udara sejuk dan sebagainya boleh menyebabkan masalah asma menjadi semakin teruk.
Penyakit pulmonari obstruktif kronik (COPD)
COPD adalah keadaan kesihatan yang boleh menyebabkan kantung udara di dalam peparu manusia menjadi rosak.
Ia kebiasaannya berlaku akibat pendedahan kronik terhadap gas berbahaya seperti asap rokok dan sebagainya.
Sejenis kanser yang menyebabkan sel peparu membahagi di luar kawalan.
Keadaan ini menjejaskan fungsi peparu serta meningkatkan risiko kematian penghidap.
Pneumonia adalah jangkitan paru-paru yang boleh berpunca daripada virus, bakteria atau kulat.
Mereka yang didiagnosis dengan penyakit ini boleh mengalami masalah sukar untuk bernafas, kerosakan paru-paru kekal atau lebih teruk, kematian.
Tuberkulosis adalah sejenis penyakit berjangkit yang berpunca daripada bakteria mycobacterium tuberculosis.
Jika ia tidak dirawat, komplikasi seperti kerosakan paru-paru dan kematian boleh berlaku.
Influenza adalah jangkitan virus yang berpunca daripada virus influenza. Ia boleh menyebabkan masalah pneumonia terutamanya jika anda mempunyai sistem imun badan yang lemah.
Fakta penting tentang penyakit paru paru: Punca utama
Salah satu daripada fakta penting berkenaan dengan kesihatan paru-paru adalah ia boleh berlaku disebabkan oleh pelbagai jenis faktor.
Perkara ini boleh menyebabkan wujudnya simptom yang berbeza mengikut tahap keterukannya.
Antara punca lazim yang boleh menyebabkan masalah berkaitan dengan paru-paru adalah:
Tabiat merokok dan mereka yang terhidu asap rokok
Pendedahan kepada gas radon
Jangkitan virus seperti virus korona
Pendedahan terhadap bahan kimia di tempat kerja
Keadaan genetik tertentu seperti Cystic Fibrosis
Kesemua faktor yang tersenarai mempunyai potensi untuk menyebabkan masalah berkaitan paru-paru.
Lebih teruk lagi, tabiat merokok dan pendedahan terhadap gas radon merupakan faktor utama yang boleh menyebabkan masalah kanser paru-paru.
Pencemaran udara merupakan punca lain yang boleh menyebabkan masalah pernafasan terutamanya bagi mereka yang tinggal di kawasan bandar.
Partikel iritasi (radang) di dalam udara boleh menyebabkan seseorang itu sukar untuk bernafas.
Bagi mereka yang tinggal berdekatan dengan kilang dan kawasan trafik sesak, masalah sukar bernafas boleh menjadi teruk menyebabkan simptom.
Turunkan risiko sakit peparu dengan melakukan perubahan gaya hidup
Anda boleh menurunkan risiko penyakit paru-paru dengan membuat perubahan gaya hidup ke arah yang lebih sihat bagi mencapai tahap kesihatan respiratori yang optimum.
Terdapat beberapa langkah yang boleh diamalkan untuk mencapai kesan terapeutik tersebut. Antaranya adalah:
Jika anda seorang perokok, pastikan anda berhenti secepat mungkin.
Kalau anda tinggal bersama perokok, nasihatkan mereka untuk berhenti merokok dan pastikan mereka tidak merokok di dalam rumah.
Ketahui rekod perubatan ahli keluarga anda. Penyakit seperti asma, COPD dan kanser paru-paru boleh diwariskan oleh ibu bapa kepada anak-anak. Jika anda mempunyai sejarah keluarga, ambil langkah pencegahan lebih awal.
Pastikan anda mengamalkan gaya hidup aktif, makan makanan seimbang dan capai berat badan ideal. Masalah obesiti boleh membebankan paru-paru untuk berfungsi dengan baik.
Jika anda tinggal di kawasan yang mempunyai kualiti udara teruk, pakai pelitup muka apabila keluar rumah.
Bagi mereka yang menghidap COPD, anda boleh mencuba teknik berikut bagi melegakan simptom:
Minta doktor untuk ajarkan teknik pernafasan yang betul bagi membolehkan anda untuk bernafas dengan mudah dan dalam.
Senaman berkala boleh membantu badan untuk kekal sihat dan menguatkan paru-paru.
Amalan pemakanan sihat boleh membantu anda untuk menurunkan berat badan.
Elakkan daripada menetap di kawasan yang mempunyai masalah pencemaran udara yang tinggi. Udara segar boleh mengurangkan tahap keterukan simptom COPD.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
How lungs work. (https://www.lung.org/lung-health-diseases/how-lungs-work). Diakses pada 9 Disember 2020.
Chronic respiratory diseases. (https://www.who.int/health-topics/chronic-respiratory-diseases#tab=tab_2). Diakses pada 9 Disember 2020.
Breathing life into your lungs. (https://www.health.harvard.edu/lung-health-and-disease/breathing-life-into-your-lungs). Diakses pada 9 Disember 2020.
Bernafas Pun Ada Caranya Tahu - Ini 4 Teknik Pernafasan Yang Baik Jika Sedang Stress!
Sakit Mata Atau Alami Masalah Berkaitan Pernafasan? Ia Mungkin Angkara Jerebu
Ditulis oleh Mohammad Nazri Zulkafli Disemak pada 13/04/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.